Vindzora (Anglija)
Vindzora (angļu: Windsor) ir pilsēta (town) Anglijā, Bērkšīras grāfistē, Vindzoras un Meidenhedas unitārās pašvaldības otra lielākā apdzīvotā vieta. Administratīvi Vindzora ir ārpuspagastu teritorija (unparished area), ko tieši pārvalda boro padome. Atrodas ziemeļrietumos no Londonas Temzas labajā krastā 35 km no Čeringkrosas un 25 km no grāfistes centra Redingas. Vindzorā atrodas viena no Apvienotās Karalistes monarha oficiālajām rezidencēm Vindzoras pils.